Radics Gigi végre bulizik az új videoklipjében | Media Addict
Főoldal Hírek Radics Gigi végre bulizik az új videoklipjében
Nemrég új videoklippel jelentkezett a Megasztár aranytorkú győztese. Radics Gigi ezúttal a Bolond ez a város című dalához készítetett videót, és milyen jól tette! Szeretem ezt a dalt, jól dúdolható, remek a ritmikája. Az sem hiányzik, hogy Gigi szokás szerint kieressze a hangját, jó ez anélkül is. Maga a dalszöveg néhol irritálóan béna, de ezt már megszokhattuk Gigi dalainál (is).
Ami miatt viszont nagyon bejön az egész, hát a videoklip. Ilyennek kell lennie egy tizennyolc éves lány videóklipjének. Persze, jól mutat a világmeghalós, szomorkodós matéria is Giginél, de ez a vidám, táncolós, mosolygós hangulat az, ami eddig a legjobban passzolt hozzá. Nekem egyértelműen ez a kedvenc klipem Gigitől, öröm nézni. A táncos fejezetek kifejezetten tetszenek, ahogy az is, amikor Gigi az éjszakai Budapesten sétálgat.
Remélem Gigi ezzel nevezett is A Dal-ra, és idén is bejut a top harmincba. Szívesen látnám őt Bécsben az Eurovízión. Akár ezzel a dallal is. Mert a bulis hangulat jó. Nagyon jó!
Update: Megérkezett a dal/klip angol nyelvű verziója is. Így még jobb az egész, érdemes ezt is meghallgatni/megnézni.
Előző cikkSzívből, színből, igazán Hét – Idézetes háttérképek
Következő cikkInterjú a Szívből, színből, igazán borítótervezőjével
Peti 2014-11-25 at 10:42
Tegnap került fel az angol (eredeti) verzió, a Beauty Sleep. Majd lesd meg, nekem angolul jobban tetszik, pedig eleinte pont nem így volt. :) Egyébként az a pletyka járja, hogy idén nem jelentkezett Gigi az Eurovízióra egyéb elfoglaltságok miatt. :) Viszont tudom ajánlani Hien dalát (A mese Rólad szól), ő ezzel indul jövőre. :)
Tibi 2014-11-25 at 12:56
Köszi a kiegészítést, frissítem is a posztot. Angolul tényleg jobb!
Hien dala is nagyon tetszik, köszi a tippet :)
Peti 2014-11-25 at 13:32
Igazán nincs mit, előbb-utóbb biztosan hallottál volna a dalról. :) Örülök, hogy nem csak nekem tetszik jobban angolul a dal. :D
judithsmith007 2014-11-25 at 14:38
De szép ez a lány!
suxel 2014-11-26 at 00:10
Gigi: a magyar szöveg nekem hallgathatatlanná teszi a dalt, míg az angol viszont bejön, de szerintem kevés lenne egy eurovízióhoz. A szövegíróit javaslom lecserélni, mert nem ez az első, ami bántja a fülem.
Hien: szerintem izgalmas a dal felépítése, kissé szokatlan is, és vannak benne rögvest fülbemászó sorok is. Első hallgatásra nagy kedvenc lett, bár erről sem hinném, hogy tarolna egy Eurovízión, de alkalmasabb lenne oda, mint a Beauty sleep/Bolond ez a város. Szívesen hallanék egy angol változatot is belőle.
Kedvenc szövegrészletem:
“Most élsz, most élsz, ébredj álmodból
És hidd el, hogy hidd el, a célod nincs is távol
Készíts lámpást csillagfényből, s légy bátor
A mese rólad szól, ma is rólad szól”